Johnny Depp

John Christopher Depp II (rođen 9. juna 1963) američki je filmski glumac.

Biografija
Iako je Johnny Depp sada poprilično uspješan, u ranijoj dobi bio je buntovnik sklon vandalizmu i narkoticima. Sa 15 godina napušta školu u nadi da postane rock muzičar. Predvodi nekoliko garage bendova, uključujući i band The Kids, koji je jednom prilikom bio predgrupa Iggy Popu. Glumom se počinje baviti nakon posjete Los Angelesu sa svojom bivšom suprugom Lori Anne Allison, koja ga je upoznala sa glumcem Nicolasom Cageom. On ga savjetuje da se počne baviti glumom, što je rezultiralo filmskim debijem u filmu Strava u ulici brijestova.

Godine 1990., nakon brojnih uloga u filmovima orijentiranih mladoj publici, započinje prva od mnogobrojnih saradnji s redateljem Timom Burtonom naslovnom ulogom u filmu Edward Scissorhands. Nakon uspjeha toga filma, Depp je doživljavan kao ozbiljan, ponekad mračan, u svakom slučaju, jedinstven glumac čija svaka sljedeća uloga iznenadi i kritiku i publiku. Bio je prihvaćen među publikom i popularnost mu je konstantno rasla u mnogim filmovima prije ponovnog susreta s Timom Burtonom u filmu Ed Wood (1994.) u kojem je imao naslovnu ulogu.

Godine 1997., tumačio je ulogu FBI agenta na tajnom zadatku u filmu Donnie Brasco, zajedno s Al Pacinom, a 1999. pojavio se u dva filma, naučno-fantastičnom horroru Astronautova žena i u Burtonovoj Sleepy Hollow.

Johnny Depp je karakterizirao mnogo likova u svojoj karijeri, uključujući i još jednu stvarnu osobu, inspektora Freda Abberlinea u filmu Iz pakla, snimljenog 2001. godine. Dvije godine poslije svu je pozornost oduzeo Antoniu Banderasu u finalu Mariachi trilogije Roberta Rodrigueza, Bilo jednom u Meksiku.

Te se godine, 2003., pojavio i u veličanstvenoj obiteljskoj avanturi Pirati s Kariba: Prokletstvo Crnog bisera u kojem je tumačio ulogu koju je samo on i mogao tumačiti, kapetana Jacka Sparrowa. Ta mu je uloga vratila staru slavu, te ju dodatno multiplicirala enormnim uspjehom filma. Otvorile su mu se dodatne mogućnosti, čak i nominacija za Oscara. Pojavio se kao glavni lik u filmu baziranom prema knjizi Stephena Kinga, Tajni prozor, kao dobroćudan James Barrie u filmu Finding Neverland, te u filmu britanske produkcije The Libertine, sve 2004. godine.

Posljednja dva filma, Charlie i tvornica čokolade i Mrtva nevjesta, je snimio u saradnji sa Timom Burtonom 2005. godine.

2006. je završeno snimanje drugog i traje snimanje trećeg nastavka filma Pirati s Kariba: Prokletstvo Crnog bisera, a u planu su mu još i filmovi Shantaram, Dnevnici ruma i Sweeney Todd na kojem surađuje sa, pogodili ste, Timom Burtonom.

Filmografija

| width="50%" align="left" valign="top" style="border:0"|
Strava u ulici brijestova (1984)
Private Resort (1985)
Odred smrti (1986)
Edward Scissorhands (1990)
Plačljivko (1990)
Cry Baby (1990)
Što muči Gilberta Grapea (1993)
Benny & Joon (1993)
Arizona Dream (1993)
Ed Wood (1994)
Pravi trenutak (1995)
Dead Man (1995)
Don Juan DeMarco (1995)
Donnie Brasco (1997)
The Brave (1997)
Strah i prezir u Las Vegasu (1998)
Sanjiva dolina (1999)
Astronautova žena (1999)
Čokolada (2000)
Devata vrata (2000)
Iz pakla (2001)
The Man Who Cried (2001)
Blow (2001)
| width="50%" align="left" valign="top" style="border:0"|
Bilo jednom u Meksiku (2003)
Pirati s Kariba: Prokletstvo Crnog bisera (2003)
San za životom (2004)
Tajni prozor (2004)
Libertine - otrov za žene (2005)
Mrtva nevjesta (2005)
Charlie i tvornica čokolade (2005)
Pirati s Kariba: Mrtvačeva škrinja (2006)
Sweeney Todd (2007)
Pirati s Kariba: Na kraju svijeta (2007)
Shantaram (2008)
Dnevnici ruma (2008)
Alice in Wonderland (2010)
Pirati s Kariba: Nepoznate plime  (2011)
The dark shadows (2012)
The tourist (2012)
Alice trough the looking glass (2016)
Pirati s Kariba: Salazarova osveta (2017)
Fantastic Beasts: The Crimes of Grindelwald (2018)
The Professor (2018)
City of Lies (2018)
Waiting for the Barbarians (2020)
Minamata (2021)

Vanjski linkovi

Rotten-tomatoes.com

Kategorija:Rođeni 1963.
Kategorija:Živi ljudi
Kategorija:Biografije, Owensboro
Kategorija:Američki glumci
Kategorija:Američki filmski producenti